తొట్టెంపూడి గోపీచంద్

గోపీచంద్ ప్రముఖ తెలుగు నటుడు, సుప్రసిద్ద తెలుగు చలన చిత్ర దర్శకుడు టి. కృష్ణ కుమారుడు. ఇతను తొలివలపు చిత్రముతో తన నట ప్రస్థానమును ప్రారంభించి తరువాత జయం,నిజం, వర్షం వంటి విజయ వంతమైన చిత్రాలలో ప్రతినాయక పాత్రలను పోషించాడు. తర్వాత మళ్ళీ కథానాయకుడిగా నిలదొక్కుకున్నాడు. రణం, యజ్ఞం, శౌర్యం, శంఖం, లక్ష్యం, లౌక్యం అతను కథానాయకుడిగా నటించిన కొన్ని సినిమాలు.

బాల్యం, విద్యాభ్యాసం
గోపీచంద్ ప్రకాశం జిల్లా, టంగుటూరు దగ్గర్లో ఉన్న కాకుటూరువారి పాలెంలో జన్మించాడు. ఇతని బాల్యమంతా ఒంగోలు, హైదరాబాదు లలో గడిచింది. గోపీచంద్ తాతయ్య పొగాకు వ్యాపారం చేసేవాడు. తండ్రి టి. కృష్ణ కూడా తండ్రి వ్యాపారాన్ని కొనసాగిస్తూ పొగాకు ఎగుమతి వ్యాపారం చేసేవాడు. తర్వాత సినిమాలపై ఆసక్తితో మద్రాసు వెళ్ళాడు. పిల్లలను చదివించడానికి చెన్నైలో ఆయనకు నచ్చిన పాఠశాల దొరక్కపోవడంతో చెన్నై నుంచి ప్రిన్సిపల్ ను రప్పించి ఒంగోలులోనే నిల్ డెస్పరాండం అనే పాఠశాల ప్రారంభించాడు. నిల్ డెస్పరాండం అంటే ఫ్రెంచి భాషలో నిరాశ పడద్దు అని అర్థం. ఈ పాఠశాల ఇప్పటికీ ఒంగోలులో టి. కృష్ణ స్నేహితులు నిర్వహిస్తున్నారు. గోపీచంద్ ఈ పాఠశాలలో చదువుకున్నాడు. గోపీచంద్ మూడో తరగతి పూర్తి చేసుకున్న తర్వాత కృష్ణ నేటి భారతం సినిమా తీశాడు. తర్వాత పిల్లలని చెన్నై తీసుకువెళ్ళి రామకృష్ణ మిషన్ పాఠశాలలో చేర్పించాడు. తర్వాత రష్యాలో ఇంజనీరింగ్ విద్యను అభ్యసించాడు. రష్యాలో ఉండగా మరో నటుడు మాదాల రంగారావు పిల్లలు రష్యాలో వ్యాపారం చేసేవాళ్ళు. వాళ్ళ దగ్గర పార్ట్ టైం ఉద్యోగం చేస్తూ డబ్బులు సంపాదించుకునేవాడు.

నటుడు శ్రీకాంత్ సోదరి కూతురు రేష్మా ను వివాహం చేసుకున్నాడు. వీరికి ఇద్దరు కొడుకులు విరాట్ కృష్ణ, వియాన్ ఉన్నారు.

 సినిమా రంగం 
గోపీచంద్ చదువు పూర్తవగానే వ్యాపారం చేసుకోవాలనుకున్నాడు. అంతకు మునుపే అన్నయ్య ప్రేమ్ చంద్ దర్శకుడు కావాలనే ఉద్దేశ్యంతో సినిమా రంగంలోకి అడుగు పెట్టాడు. కానీ కొద్దికాలానికే ఒక ప్రమాదంలో మరణించాడు. తండ్రి వారసత్వాన్ని కుటుంబంలో ఎవరో ఒకరు కొనసాగిస్తే బాగుంటుందని గోపీచంద్ సినిమా రంగంలోకి రావాలని నిర్ణయించుకున్నాడు. తండ్రి స్నేహితులైన నాగేశ్వరరావు, తిరుపతిరావు, హనుమంతరావు కలిసి గోపీచంద్ కథానాయకుడిగా ముత్యాల సుబ్బయ్య దర్శకత్వంలో తొలివలపు అనే చిత్రం తీశారు.

నటించిన చిత్రాలు
 సంవత్సరం  చిత్రం  పాత్ర (లు)  భాష  ఇతర విశేషాలు 2001 తొలి వలపు ప్రేమ్ తెలుగు 2002 జయం రఘు తెలుగు ప్రతినాయక పాత్ర 2003 నిజం దేవుడు తెలుగు ప్రతినాయక పాత్రజయం రఘు తమిళం ప్రతినాయక పాత్ర 2004 వర్షం భద్రన్న తెలుగు ప్రతినాయక పాత్ర  యజ్ఞం  శీను తెలుగు 2005 ఆంధ్రుడు సురేంద్ర తెలుగు 2006 రణం చిన్నా తెలుగు రారాజు కాళి తెలుగు 2007 ఒక్కడున్నాడు కిరణ్ తెలుగు లక్ష్యం చందు తెలుగు 2008 ఒంటరి వంశీ తెలుగు శౌర్యం విజయ్ తెలుగు 2009 శంఖం చందు తెలుగు 2010 గోలీమార్ గంగారామ్ తెలుగు 2011 వాంటెడ్ రాంబాబు తెలుగు మొగుడు రామ్ ప్రసాద్ తెలుగు 2013 సాహసంగౌతం తెలుగు  2014లౌక్యంవెంకటేశ్వరులు / వెంకీతెలుగు2015జిల్జైతెలుగుసౌఖ్యంశ్రీనివాసులు/శీనుతెలుగు2017గౌతం నందగౌతం ఘట్టమనేని / నంద కిషోర్తెలుగుద్విపాత్రాబినయంఆక్సిజన్మేజర్ సంజీవ్ / కృష్ణ ప్రసాద్తెలుగుఆరడుగుల బుల్లెట్తెలుగు2018పంతంతెలుగు2019చాణక్యతెలుగు 2021 సీటీమార్  కార్తీ  ఆరడుగుల బుల్లెట్ శివ  2022  పక్కా కమర్షియల్      2023 రామబాణం  భీమా

 మూలాలు 

 బయటి లింకులు 

వర్గం:1975 జననాలు
వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు